Kulankan oo socon doona muddo saddex maalmood ah waxa soo qaban qaabisay dalladda isku xidhka ururada ka shaqeeya la dagaalanka gudniinka gabdhaha ah ee NAFIS waxaana ka soo qayb galay in ka badan 30 xubnood oo ka kala socday wasaaradaha xukuumadda ee arrintani khusayso sida wasaaradda caafimaadka iyo wasaaradda shaqada iyo arrimaa bulshada, sidoo kale kulankan waxa ka soo qayb galay xubno ka kala socday ururada bulshada, cisbitaalada Hargeysa iyo Edna Adan, hay’adaha caalamiga iyo kuwa maxaliga ah.
